NaiveNeuron/SloPal huggingface dataset:
Sárközy, Irén, poslankyňa NR SR (2018-10-23):
Vážený pán predsedajúci, v rozprave vystúpilo osem poslancov. Pán poslanec Boris Kollár podal procedurálny návrh, aby sa nepokračovalo v rokovaní o návrhu zákona. Dajte, prosím, hlasovať o tomto procedurálnom návrhu.
P. Hrušovský, predseda NR SR: (2005-09-21):
Nech sa páči, pani poslankyňa Navrátilová. Ľ. Navrátilová, poslankyňa: Ďakujem za slovo, pán predseda. Vážený pán kolega Burian, vážené pani kolegyne, kolegovia, v súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a 68 zákona č. 350/1996, ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Návrhom zákona sa zavádza nová dávka a určenie jej výšky pre poberateľa dôchodku, ktorý je v hmotnej núdzi. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona č. 350/1996, odporúčam, aby sa Národná rada Slovenskej republiky uzniesla na tom, že po rozprave odporučí uvedený návrh zákona prerokovať v druhom čítaní. Súčasne odporúčam, aby sa v súlade s rozhodnutím predsedu Národnej rady Slovenskej republiky č. 1241 z 12. júla 2005 pridelil návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie. Ďakujem, pán predseda, skončila som, prosím, otvorte rozpravu.
P. Hrušovský, predseda NR SR: (2004-06-14):
K. Ondriaš, poslanec: Ďakujem za slovo. Ja by som chcel pripomenúť pánu poslancovi Mikloškovi, že to, čo ste kritizovali na návrhu európskej ústavy, ste si vyštrngali kľúčmi v novembri 1989. Bohužiaľ, ten trend je taký a nedá sa zastaviť. Ďakujem.
P. Hrušovský, predseda NR SR: (2004-09-22):
Vyhlasujem rozpravu o tomto bode programu za skončenú. Páni poslanci, poslankyne, pristúpime k hlasovaniu o návrhu na voľbu podpredsedu Národnej rady Slovenskej republiky. Chcem pripomenúť, že na zvolenie podpredsedu Národnej rady je potrebná nadpolovičná väčšina všetkých poslancov. Chcem upozorniť, že pri mene a priezvisku kandidáta všetci tí, ktorí chcete vyjadriť svoju vôľu, musíte označiť tú alternatívu, za ktorú hlasujete. Prosím teraz overovateľov, aby sa ujali svojich funkcií, hlasovali ako prví a poslancov Národnej rady o účasť na hlasovaní. Pristúpime k tajnému hlasovaniu. (Akt tajného hlasovania.)
Grendel, Gábor, podpredseda NR SR (2021-09-29):
Tak ešte raz teda, kolegyne, kolegovia, v tejto chvíli prerušujem schôdzu do zajtrajšej deviatej hodiny rannej s tým, že ráno budeme pokračovať termínovanými bodmi pána ministra životného prostredia, potom sa vrátime k tejto tlači. Nasledovať bude teda v rámci tejto tlače vystúpenie pána generálneho prokurátora, ktorý sa hlási do rozpravy, a potom bude možnosť ústne sa prihlásiť do rozpravy. Takže to je na dnes všetko, pekný večer. (Prerušenie rokovania o 19.01 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 87
Heger, Eduard, poslanec NR SR (2017-06-21):
Ďakujem pekne za slovo. Ja by som chcel len doplniť tú informáciu o tých 25 percentách. Totižto tam ide o to, že tie dáta, tých 30 %, je z roku 2014, čiže vychádzame zo starých dát, ktoré sa používajú ešte dnes, čiže tých 800 mil. nemožno očakávať nárast v tomto roku, pretože to sú len staré dáta. Čiže tá DPH sa vlastne alebo ten výber sa zvyšuje, takže aby sme si tu nejako nemysleli, že na budúci rok uvidíme alebo tento rok uvidíme o 800 mil. eur viac v rozpočte len z výberu DPH. Tam ja som o tom hovoril viacej vo svojom vystúpení, tak to chcem len trošku korigovať, čiže treba toto mať na zreteli. Ja by som vôbec chcel vrátiť späť ešte uvedomenie si, že čo vlastne dlhová brzda je a aký je to nástroj. Pretože mám niekedy taký pocit, že sa o tom bavíme, ako keby to bolo nejaké také, malý inštrument, ktorý tu bol dobrý na určitý čas a teraz už ho môžeme kľudne odpojiť. Že asi si neuvedomujeme ten význam tohto nástroja, ktorý spôsobil aj to, že tu máme dnes také úrokové miery, ako máme v prospech Slovenska. Pretože to nie je úplne samozrejmosť, že všetky krajiny majú takúto situáciu, a preto je veľmi dôležité, ako s týmto nástrojom zaobchádzame, lebo to môže vyvolať určitú dynamiku. A na to poukazuje aj rozpočtová rada a tomu treba venovať naozaj veľkú pozornosť a väčšiu debatu práve s odborníkmi, ktorí sa tejto téme venujú. A bolo by veľmi nezodpovedné, keby sme len tak laicky k tomu pristúpili. Ďakujem.
Šefčík, Marek, poslanec NR SR (2022-11-08):
Pán predsedajúci, ďakujem za slovo. Prosím vás, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Košútová, Magda, poslankyňa NR SR (2015-02-03):
Ďakujem pekne, pán predseda. Dajte, prosím, hlasovať o tom, že Národná rada prerokuje vládny návrh zákona v druhom čítaní.
Blanár, Juraj, podpredseda NR SR (2023-06-27):
Pán poslanec Stančík.
Zmajkovičová, Renáta, podpredsedníčka NR SR (2014-09-16):
Faktické poznámky na vystúpenie pána poslanca nie sú. Ďalší, ktorý v rozprave vystúpi, je pán poslanec Chren. Nech sa páči, pán poslanec, máte slovo.
Senko, Ján, poslanec NR SR (2018-10-16):
Ďakujem za slovo. Pardon. Na záver by som chcel podporiť tento zákon, pretože ho hodnotím pozitívne, nakoľko prináša niektoré veci, ktoré doteraz v praxi neboli zaužívané. Určuje jednoznačne pôsobnosť inšpekcie životného prostredia vo veciach, ktoré udeľujú sankcie, čím nebude dochádzať k možnostiam, že by sa začali riešiť problémy, ktoré by nastali, dvomi štátnymi orgánmi, a nakoniec by sa mohlo stať, že tieto orgány tieto záležitosti ani jeden nebudú riešiť alebo ich budú riešiť obidvaja naraz. Čiastočne dochádza aj k doplneniu zakázaných činností, alebo stanoveniu ďalších obmedzení, ktoré sa presúvajú z vodného zákona, čo je v dobe, kedy vody je čoraz menej a bude mať čoraz väčšiu hodnotu, pozitívne a potrebné. Tento zákon určuje ďalej do budúcnosti aj zapísanie CHVO do katastra, čo bude dobré aj z hľadiska, že človek bude vedieť pri kúpe nehnuteľností, že ho čakajú nejaké obmedzenia, o ktorých dovtedy ani netušil, nakoľko tieto oblasti boli zakreslené len vo vodohospodárskych mapách, ktoré sa v podstate nachádzajú na úradoch, a bežný človek sa ku nim nedostane. Prínosom je aj informovanie ľudí obcou v prípade, že dôjde k znečisteniu pitnej vody, a jej pravidelný monitoring, ktoré zase zabezpečuje len Ministerstvo životného prostredia Slovenskej republiky. Myslím si, že v závere by bolo potrebné sa zamyslieť aj, ale aj nad vecou, aby ten zákon fungoval teda tak, aby bol pre ľudí čo najprístupnejší, že tieto mapy, o ktorých som tu hovoril a spomínal, majú byť spracované v gis formáte, na ktorý nie sme technicky momentálne vybavení, a nemáme na to ani programy a nemáme na to ani prispôsobené počítače.	Toto sú veci, ktoré by sme mali po prijatí tohto zákona, sa na ne zamerať, aby sme ho dostali úplne do života tak, aby ten zákon napĺňal svoju podstatu, a z tohto miesta vás preto chcem poprosiť pri hlasovaní o tomto zákone o vašu podporu. Ďakujem.
Kollár, Boris, predseda NR SR (2020-07-07):
Ďalej vystúpi... S procedurálnym návrhom vystúpi pani Cigániková, pani poslankyňa Cigániková. Nech sa páči, máte slovo.
P. Paška, predseda NR SR: (2009-05-20):
(Hlasovanie.) 103 prítomných, 51 za, 50 proti, 1 sa zdržal, 1 nehlasoval. (Potlesk.) Konštatujem, že Národná rada nevyslovila nedôveru členovi vlády Slovenskej republiky pánovi Igorovi Štefanovovi, ktorý je poverený riadením ministerstva výstavby. (Reakcia z pléna: Námietka poslanca Dubravaya k hlasovaniu.) Poprosím do záznamu potom, dobre? Ktorí, ktorí ešte dali? (Reakcia z pléna: Námietka poslanca Petráka k hlasovaniu.) Pán poslanec Petrák takisto dáva námietku. Ešte niekto? Nie. (Poslanci Peter Dubravay a Ľubomír Petrák dali námietku ohľadom hlasovania, že hlasovacie zariadenie ich vykázalo, že sa nezúčastnili na hlasovaní, ale že oni hlasovali proti vysloveniu nedôvery ministrovi.) Takže ešte raz konštatujem, že Národná rada nevyslovila nedôveru členovi vlády pánovi Igorovi Štefanovovi, ktorý je poverený riadením ministerstva výstavby a regionálneho rozvoja. Ďakujem vám, dámy a páni, za účasť a vyhlasujem 37. schôdzu Národnej rady Slovenskej republiky za skončenú. Ďakujem. Dovidenia. (Rokovanie 37. schôdze NR SR sa skončilo o 18.05 hodine.)
Ondruš, Branislav, poslanec NR SR (2011-10-19):
Pani poslankyňa, ja by som chcel doplniť, rozšíriť to, čo ste hovorili o tom personálnom zdecimovaní Národného inšpektorátu práce. A musím povedať, že teda skutočne tento zákon z tohto hľadiska vytvára takú ilúziu o tom, ako sa zlepší alebo zvýši výkonnosť Národného inšpektorátu práce. A za vrchol vytvárania ilúzie toho, že po schválení tejto novely sa niečo zlepší alebo sa tu zvýši efektívnosť, považujem návrh, aby časť inšpektorov, ktorí pracujú na cestách a kontrolujú dodržiavanie bezpečnostných predpisov, napr. v prípade šoférov kamiónov ap., odteraz chodila v uniformách. Doteraz používali také výrazné rozlíšenia, aby bola zabezpečená ich bezpečnosť na tých cestách. A podľa tohto zákona teda majú získať uniformy. Nuž ja myslím, že je to celkom slušný kšeft ešte teraz, kým táto vládna koalícia funguje a kým ministri za SaS sedia vo vláde, prihodiť niekomu takýto kšeft, aby sme dali vyrobiť nezmyselné uniformy. Ale skutočne neviem si predstaviť aký rozumný argument by mohol existovať, aby časť inšpektorov nosila uniformy. Argument, ktorý sme na to počuli na výbore, že to zvýši ich autoritu alebo nejaké pôsobenie, lebo sa objavia v uniformách, je skutočne úplne smiešny. Ak Národný inšpektorát práce nie je schopný svojim zamestnancom vybudovať autoritu, tak budovať ju tým, že ich oblečieme do úplne nových uniforiem, je jednoducho zavádzanie a vymýšľanie si. Ale opakujem, nepochybujem o tom, že tak ako v prípade napr. IP kariet rezort opäť prihrá niekomu celkom slušný kšeft.
Poliačik, Martin, poslanec NR SR (2010-08-04):
Pán Jahnátek, nehovoríte pravdu, keď tvrdíte, že nebolo v predvolebných sľuboch nič spomínané o privatizácii. Ja vám zacitujem predvolebný program SaS na strane 45, bod 60: „Realita na Slovensku aj vo svete dlhodobo svedčí o tom, že štát nie je dobrým hospodárom. Štátne podniky hospodária neefektívne a uprednostňujú politické a osobné záujmy pred ekonomickými. Dosadzovanie neschopných politických nominantov a korupcia nie sú zriedkavé javy. SaS navrhuje sprivatizovať štátne podniky, napr. Železničnú spoločnosť Cargo Slovakia...“ Takže, minimálne v tejto jednej veci ste práve teraz usvedčený zo lži, pán kolega. A dúfam, že k ostatným sa vyjadria ďalší rečníci. Ďakujem. (Potlesk.)
Ďuriš Nicholsonová, Lucia, podpredsedníčka NR SR (2017-05-11):
Ďakujem pekne, pán spravodajca. Otváram rozpravu. Písomne sa do rozpravy za klub OĽANO prihlásila pani poslankyňa Shahzad a za jednotlivcov pani poslankyňa Gaborčáková a pani poslankyňa Šimkovičová. Keďže pani poslankyňu Shahzad nevidím v rokovacej sále, stráca poradie. A nasleduje pani poslankyňa Gaborčáková. Nech sa páči.
Zmajkovičová, Renáta, podpredsedníčka NR SR (2013-05-15):
Pani poslankyňa Vášáryová.
Bugár, Béla, podpredseda NR SR (2019-09-25):
Ďakujem pekne. Otváram rozpravu k tým trom bodom. Pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Ako jediný pán poslanec a pán predseda výboru, pán poslanec Grendel. Nech sa páči, máte slovo.
Kremský, Peter, poslanec NR SR (2023-02-16):
Ďakujem veľmi pekne, pán predsedajúci. Dovoľte mi, prosím, ako určenému spravodajcovi výboru predniesť informáciu o prerokovaní návrhu poslanca Národnej rady Slovenskej republiky Milana Vetráka na vydanie zákona, ktorým sa mení a dopĺňa zákon č. 235/2012 o osobitnom odvode z podnikania v regulovaných odvetviach v znení neskorších predpisov (tlač 1183), vo výboroch Národnej rady Slovenskej republiky v druhom čítaní. Národná rada uznesením č. 1823 z 8. novembra 2022 pridelila návrh poslanca Milana Vetráka týmto výborom Národnej rady Slovenskej republiky: výboru pre financie a rozpočet, ústavnoprávnemu výboru, výboru pre hospodárske záležitosti, určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému zákona. K predmetnému návrhu zákona zaujali výbory tieto stanoviská: – ústavnoprávny výbor o návrhu nehlasoval, pretože nebol uznášaniaschopný, – výbor pre hospodárske záležitosti o návrhu nerokoval, pretože nebol uznášaniaschopný, – Výbor Národnej rady pre financie a rozpočet neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Návrh spoločnej správy vrátane stanoviska gestorského výboru prerokoval výbor pre financie a rozpočet na 113. schôdzi dňa 29. novembra 2022. Stanovisko gestorského výboru ani návrh spoločnej správy neboli schválené, keďže návrh stanoviska gestorského výboru nezískal súhlas potrebnej väčšiny členov Výboru Národnej rady pre financie a rozpočet. Predseda výboru pre financie a rozpočet zároveň určil za spravodajcu výboru poslanca Národnej rady Petra Kremského, aby na schôdzi Národnej rady informoval o výsledku rokovania výboru. Ďakujem, skončil som. Otvorte, prosím, rozpravu.
Baláž, Vladimír, poslanec NR SR (2012-07-25):
Pán predseda, prosím, dajte hlasovať o tom, že Národná rada Slovenskej republiky v súvislosti s vaším rozhodnutím prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo, pričom za gestorský výbor určila hlasovaním Výbor Národnej rady Slovenskej republiky pre zdravotníctvo, a aby predmetný návrh zákona výbory prerokovali do tridsať dní a gestorský výbor do tridsať dva dní od prerokovania zákona v prvom čítaní.
Jurinová, Erika, podpredsedníčka NR SR (2015-05-19):
Dávam slovo ďalšiemu prihlásenému rečníkovi do rozpravy, pánovi poslancovi Hlinovi.
Žiga, Peter, podpredseda NR SR (2024-09-25):
Ďakujem. Je všeobecný súhlas? Ďakujem pekne. Pán poslanec Huliak.
Laššáková, Jana, doterajšia podpredsedníčka NR SR (2016-03-23):
Pán poslanec Peter Kažimír.
Pellegrini, Peter, predseda NR SR (2014-12-11):
Veľmi pekne ďakujem, pán predseda, dovoľte teda, aby som vás požiadal, aby ste v limite 15 minút odpovedali na vám adresované otázky podľa vyžrebovaného poradia. Prvú položil pán poslanec Antonín Cicoň: „Vážený pán premiér, môžete nám povedať, čo je hlavným dôvodom vypovedania zmluvy Slovenským elektrárňam o prevádzkovaní vodnej elektrárne Gabčíkovo?“ Nech sa páči, pán predseda, prosím o odpoveď na túto otázku.
Hambálek, Augustín, poslanec NR SR (2012-06-22):
Ďakujem, pani predsedajúca. Vážený pán kolega Viskupič, ja vás chcem len ubezpečiť, že určite nie je pravdou to, že by pánovi poslancovi Hlinovi nebolo možné predložiť v bode Rôznom už predmetný materiál. Pánovi poslancovi Hlinovi bolo len vysvetlené, že materiál musí predložiť s potrebnými náležitosťami, aby bolo možné v súlade s rokovacím poriadkom o ňom rokovať. Určite pán poslanec Hlina mi dá za pravdu. Ďakujem.
Laurenčík, Milan, podpredseda NR SR (2022-06-21):
S faktickou poznámkou teraz vystúpi pán poslanec Marek Šefčík, nech sa páči.
Zmajkovičová, Renáta, podpredsedníčka NR SR (2014-09-19):
Ďakujem. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Ukončujem možnosť prihlásiť sa do rozpravy, vyhlasujem ju za skončenú a prerušujem rokovanie o tomto bode programu. Nasleduje rokovanie o dvoch návrhoch týkajúcich sa Ukrajiny, ku ktorým bude zlúčená rozprava . Prvým návrhom je druhé čítanie o návrhu na vyslovenie súhlasu Národnej rady Slovenskej republiky s Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej . Návrh vlády má parlamentnú tlač 1131, spoločná správa výborov má tlač 1131a. Návrh vlády odôvodní opäť podpredseda vlády a minister zahraničných vecí a európskych záležitostí Miroslav Lajčák. Nech sa páči.
P. Hrušovský, predseda NR SR: (2005-05-19):
(Hlasovanie.) 132 prítomných, 55 za, 30 proti, 45 sa zdržalo, 2 nehlasovali. Návrh sme neschválili. Ďakujem pánovi poslancovi Miššíkovi a poprosím člena ústavnoprávneho výboru  poslanca Miklušičáka, aby z poverenia výboru predložil Národnej rade návrhy hlasovaní k návrhu skupiny poslancov na vydanie zákona, ktorým sa mení a dopĺňa zákon o politických stranách a politických hnutiach a zákon o Najvyššom kontrolnom úrade Slovenskej republiky. Pán poslanec, máte slovo. J. Miklušičák, poslanec: Ďakujem, pán predseda. Ja som včera pri predkladaní tohto zákona upozornil na to, že v prípade, že do druhého čítania neprejde návrh novely ústavy, ktorý teraz sme zamietli, nie je možné hlasovať ani o tomto návrhu zákona, pretože bude v rozpore s ústavou.
A. Slafkovský, poslanec: (2002-04-10):
My sme spolu o tom troška hovorili. Je to návrh, ktorý ide v intenciách návrhu zákona, tak ako som ho predkladal ja v rámci iniciatív Demokratickej strany za zníženie daňového zaťaženia. A ja si myslím, že sa budeme vedieť dohodnúť na nejakom spoločnom postupe, pretože náš návrh prešiel do druhého čítania a v takom prípade, že k tej dohode príde, ako verím, bude možné predložiť parlamentu potom len jeden návrh na novelu tohto zákona s tým, že v našom návrhu sme už navrhovali daň zo straty úplne zrušiť, žiadnu nejakú zníženú alebo niečo podobné sme nenavrhovali. Ja si pamätám len jeden údaj zhruba asi spred 5 rokov. Keď som sa pýtal jedného priateľa, že vo Francúzsku ako to je z daňami, že koľko ľudí a v akej výške tam platí dane, tak jeho odpoveď bola, že v celom Francúzsko z právnických osôb asi len 5 000 platí daň zo zisku. Všetci ostatní v podstate ju neplatia, majú to tak ošetrené. Čiže ani u nás nie je dôvod, aby ten, kto neplatí daň zo zisku, musel zaniknúť alebo aby sa nejako pokutoval. Čo sa týka ošetrenia, zvýšenia finančného limitu hodnoty ktoré sa dá započítať do nákladov, takisto podporím kolegu Malchárka, aby toto bolo navýšené. Ďakujem pekne a teším sa na spoluprácu. M. Andel, podpredseda NR SR: Ďakujem, pán kolega za vaše vystúpenie. S faktickou poznámkou sa hlási pán poslanec Švantner. Nikto ďalší sa nehlási s faktickou poznámkou. Končím možnosť podania ďalších prihlášok do faktických poznámok. Pán kolega, máte slovo, nech sa páči.
Šeliga, Juraj, podpredseda NR SR (2020-11-04):
Ďakujem. Pán poslanec Stančík, ako ďalší v rozprave.
P. Hrušovský, predseda NR SR: (2005-12-15):
(Hlasovanie.) 125 prítomných, 90 za návrh, 3 proti, 28 sa zdržalo, 4 nehlasovali. Návrh sme schválili. Teraz poprosím pána poslanca Hajduka Antona, aby z poverenia výboru pre pôdohospodárstvo Národnej rade predložil návrh uznesenia k prerokúvanej správe o vydaných opatreniach v súvislosti s aviárnou influenzou (tlač 1407). Nech sa páči, pán poslanec Hajduk. A. Hajduk, poslanec: Pán predseda, ja by som bol rád, keby ste sa mi ešte raz ospravedlnili za túto skutočnosť, ako ste to v úvode uviedli (smiech).
Fronc, Martin, poslanec NR SR (2015-03-18):
Ďakujem, pán podpredseda. Pán kolega, nechcel som to do tejto oblasti ťahať, ale opakovane sa tu hovorí o tom kondóme. No taký prípad sa pred rokmi stal na základnej škole v malom mestečku. Rodičia vzbúrení chceli vyhodiť potom toho učiteľa, áno, predvádzal používanie kondómu. Tí, ktorí majú, tak by som povedal, podstatne prísnejšie pohľady na ten postup a na tieto veci, museli nakoniec toho učiteľa svojím spôsobom brániť. Čiže to je fakt. A teraz k tomu druhému. Vy ste ako namietali, že otázky sexuálnej výchovy sú rozvrstvené do viacerých predmetov. No len by som rád podotkol, že to nemusí byť chyba. Z pedagogickej fakulty, zo Štátneho pedagogického ústavu prichádzali tendencie vôbec o celkovej zmene spôsobu výučby, nie predmetové, ale odborové, pretože ako jednotlivé odbory majú vzájomne súvislosť. Čiže chcem len upozorniť na to, že to ešte samo osebe nie je dôvod na to, aby sme o tom vytvorili pochybnosť. Neviem, či som vám zle rozumel, ešte jedna vec, každý predmet, každý predmet, ktorý sa učí, či je ako povinný alebo voliteľný, sa učí tak, že musí mať svoje presne vyhradené osnovy. Bez toho to nejde. Ďakujem.
Nehézová, Jana, poslankyňa NR SR (2019-10-23):
Ďakujem za slovo. Ja chcem povedať len toľko, že myslím si, že tento návrh je veľmi dobrý, pretože tak, ako predložil MOST – HÍD to zvýšenie bonusu do 6 rokov, si myslím, že to je veľmi diskriminačné, pretože keď človek má dve deti nad 6 rokov a má polovičný bonus, tak je to úplná hlúposť. Čiže my určite tento návrh podporíme. Ďakujem.
Vetrák, Milan, poslanec NR SR (2022-05-24):
Chcem oznámiť členom ústavnoprávneho výboru, že dnes bude výbor o 13.15 h, čiže ten čas je iný, ako bol pôvodne stanovený, ale 13.15 h v zasadačke výboru. Ďakujem.
Kollár, Boris, predseda NR SR (2021-10-26):
S ďalšou faktickou pán poslanec Mazurek.
Bugár, Béla, podpredseda NR SR (2019-06-24):
Nech sa páči, pani poslankyňa, môžte reagovať.
I. Štefanec, poslanec: (2009-11-03):
Druhá poznámka. Stále sa nám snažíte vkladať do úst to, čo nikto z nás nepovedal. Že za všetko vlastne my hovoríme, že sa tešíme z krízy, že vám neuznáme, že kríza spôsobila zlý stav. To nikto nepovedal. Dokonca vždy sme tvrdili, že kríze sa nedalo vyhnúť. Slovensko nie je ostrov. Kríze sa nedalo vyhnúť. Máme 80 % HDP exportu, však tie čísla nepustia. Čo sa dalo urobiť? Dali sa minimalizovať dôsledky krízy, dal sa dosiahnuť stav, aby sme mali menej nezamestnaných, dal sa dosiahnuť stav, aby sme revidovali skôr štátny rozpočet, aby sme tak nehorázne neplytvali a z toho je aj základ pre zlý rozpočet budúceho roku. Dali sa lepšie čerpať eurofondy omnoho viac, než ako to robíte vy. Ale čo sa týka krízy, ja vám pripomeniem výrok vášho predsedu. On na začiatku tohto roku hovoril, že kríza sa nás nedotkne a dnes máme deficit horší ako spomínané Maďarsko. A máme najhorší deficit tohto roku zo všetkých krajín V4. Aj preto, že súčasná vláda, vaša vláda nebola schopná a ochotná revidovať výdavkovú stránku. To považujem za veľmi zlé a nehorázne plytvanie s peniazmi ľudí. Ďakujem.
Grendel, Gábor, podpredseda NR SR (2020-09-22):
Posledný prihlásený s faktickou poznámkou je pán poslanec Kočiš.
Mikolaj, Ján, poslanec NR SR (2011-05-26):
Pán poslanec Solymos, vaše vystúpenie bolo mimoriadne krátke, ale keď som si vypočul vaše argumenty, a v podstate nebol ani jeden jediný argument povedaný, tak si myslím, že na to bolo aj tak dosť dlhé. Vyčítate nám, že my sa tu chytáme príležitosti, že my sa tu chceme predvádzať. No ale, veď, preboha živého, kto, kto predložil a kto vypracoval tento zákon alebo túto novú ústavu, ktorá jednoznačne pripomína to, čo tu bolo za Uhorska? Žiaľ, sa musíme vracať sto rokov dozadu. A voči tomu sa vy neohradíte. Ohradíte sa voči tomu, čo namietame my, ale takisto nepoviete žiadny argument alebo len jedným, jednou vetou poviete, že to, čo predkladá Slovenská národná strana, je zlé a že to nepodporíte a že to treba stiahnuť, ale nepoviete prečo. Nedáte si ani len tú, tú robotu alebo tú námahu, aby ste vecne posúdili, odborne posúdili, že čo tam vlastne máme a či nie sme povinní takýto ochranný mechanizmus naozaj nastaviť, pretože to, čo tu dal zahraničný výbor, to vy veľmi dobre viete, že je o ničom. To je slabé, to je, to je slabý odvar. Tam nie je nič! A dokonca ešte berieme na vedomie, na vedomie to, čo všetko v tej maďarskej ústave bude. Ďakujem.
Grendel, Gábor, podpredseda NR SR (2020-03-24):
Pán poslanec Šudík.
Číž, Miroslav, podpredseda NR SR (2015-06-17):
Ďakujem pekne, pán poslanec. Faktické poznámky pani poslankyňa Nachtmannová a pán poslanec Hraško. Uzatváram možnosť prihlásiť sa s faktickou poznámkou. Slovo má pani poslankyňa aj spravodajkyňa teraz Nachtmannová.
Ritomská, Mária, poslankyňa NR SR (2012-05-09):
Ďakujem za slovo. Vážená pani predsedajúca, vážení členovia vlády, vážené dámy, vážení páni, dovoľte, aby som vás upozornila na závažný deficit v programovom vyhlásení vlády. Uvedený dokument absolútne ignoruje sociálnu rakovinu Slovenska. Ide o závažnú diagnózu, ktorú všetci vidíme ako každú zhubnú chorobu. Ale nechcete ju vidieť. Môžete a môžeme ju presne definovať. Nepotrebujeme ani citlivé štatistiky, lebo máme obrovský sociálny problém, až taký veľký, že nás môže zviditeľniť na mape sveta. Takže, prosím, vnímajte pozorne, lebo s týmto problémom sa nestretnete, hoci žijete v jeho tieni, a nevidíte ho, kým neskončíte na ulici ako defenestrovaní poslanci. Programové vyhlásenie vlády začína slovami: „V parlamentných voľbách dňa 10. marca 2012 občania podporili realizáciu programu založeného na spoločenskej stabilite, istotách pre ľudí a proeurópskej orientácii.“ Môžeme iba súhlasiť s dôvodmi, pre ktoré občania takto volili, a pridávame dôraz, volebné fakty hovoria aj o iných spodných prúdoch spoločnosti. V posledných parlamentných voľbách občania Slovenska ukázali svoju podporu sociálno-solidárnej vláde, ale silným a temným hlasom vyjadrili aj túžbu mať sociálno-právny štát. Ukázali svoju túžbu po riešení sociálno-právnych otázok v ľudských intenciách spravodlivosti. Občania žiadajú právny štát s ľudskou, ale najmä etickou a predovšetkým spravodlivou tvárou. Dôkazom je aj moja prítomnosť v tomto parlamente. Ja som líder temného hlasu spoločnosti, čo ma síce neteší, ale zaväzuje, a som dôkazom uvedenej túžby občanov, lebo v mojom individuálnom volebnom programe. (Prerušenie vystúpenia predsedajúcou.)
M. Sabolová, poslankyňa: (2002-04-04):
Čiže, chcem sa vás spýtať, pán podpredseda, čo je možné urobiť aj v takomto konkrétnom prípade, že duch zákona, ktorý dal zákonodarca, nerešpektuje ten, kto ho má vykonávať.
Zmajkovičová, Renáta, podpredsedníčka NR SR (2012-05-09):
Pani poslankyňa Tomanová, nech sa páči, máte slovo.
Zmajkovičová, Renáta, podpredsedníčka NR SR (2014-06-05):
Pán minister, nech sa páči.
P. Hrušovský, predseda NR SR: (2005-05-24):
(Hlasovanie.) 135 prítomných, 35 za návrh, 49 proti, 50 sa zdržalo, 1 nehlasoval. Bod 4 zo spoločnej správy sme schválili. Zostáva nám hlasovať o bode 5 zo spoločnej správy.
Sulík, Richard, poslanec NR SR (2013-09-03):
Tabakové výrobky sú biznis taký istý ako čokoľvek iné. (Povedané so smiechom.) Ďakujem za upozornenie, pán predsedajúci. No. A ja teda už aj budem končiť. Ešte raz vám vravím, áno, je to problém, ja plne s vami súhlasím. Zároveň netvrdím, že naša vláda to všetko geniálne riešila, odstránila. Predpokladám, zároveň sa zhodneme, že toto je problém, ktorý je, aj počas prvej vlády Roberta Fica bol a tak ďalej. Ale zároveň vravím vám, treba zvyšovať požiadavky na ochranné prvky a plus kontrolu tam, kde sa to tlačí u tých, čo dostali licenciu. Zakúpením vlastného stroja, či už na liehovarnícke, liehové známky, alebo tabakové, nič nevyriešite. Tá hĺbkotlač nie je spása v tejto súvislosti. Jedno, čo vám jedno akí experti povedali, pozrite sa do Čiech, tam majú 40 mŕtvych a hĺbokotlač. Ďakujem pekne.
Paška, Pavol, predseda NR SR (2012-10-17):
Hlasujeme o bodoch 1, 2, 3, 4. Odporúčanie je schváliť. (Hlasovanie.) 141 prítomných, 138 bolo za, 3 sa zdržali. Tieto štyri body sme schválili.
Ďuriš Nicholsonová, Lucia, podpredsedníčka NR SR (2016-12-08):
Pán poslanec Drobný, chcete reagovať na faktickú poznámku? Nie, nie je tomu tak. Chcem sa vás, končím všeobecnú rozpravu k tomuto bodu, chcete ešte vystúpiť v rámci záverečného slova? Nie. Pán spravodajca? Nie, nie je tomu. Tak prerušujem rokovanie o tomto bode programu. Ďalším bodom je prvé čítanie o návrhu poslancov Mariana Kotlebu, Jána Moru, Rastislava Schlosára, Martina Beluského a Milana Uhríka na vydanie zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení zákona č. 91/2016 Z. z. Návrh zákona je pod tlačou 326, návrh na jeho pridelenie na prerokovanie výborom je v rozhodnutí pod číslom 331. Predmetný návrh zákona uvedenie pán poslanec Ján Mora. (Rokovanie o návrhu poslancov Národnej rady Slovenskej republiky Mariana Kotlebu, Jána Moru, Rastislava Schlosára, Martina Beluského a Milana Uhríka na vydanie zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení zákona č. 91/2016 Z. z. , tlač 326.)
Blanár, Juraj, podpredseda NR SR (2023-03-16):
Toľko v rozprave, ktorú vyhlasujem za uzavretú. Pani navrhovateľka, máte záujem o záverečné slovo? Ale spoza pultu záverečné slovo, pani navrhovateľka Krištúfková, nech sa páči.
M. Číž, podpredseda NR SR: (2009-10-28):
(Hlasovanie.) Prítomných 129, za 51, proti 60, zdržalo sa 18. Konštatujem, že Národná rada nebude pokračovať v rokovaní o tomto návrhu zákona. Teraz pristúpime k hlasovaniu v prvom čítaní o návrhu poslancov Národnej rady Slovenskej republiky Tatiany Rosovej a Jaroslava Ivanča na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (tlač 1283). Slovo má spravodajca, ktorého určil navrhnutý gestorský výbor pre vzdelanie, mládež, vedu a šport, pán poslanec László Szigeti a požiadam ho, aby viedol hlasovanie.
Markovič, Peter, poslanec NR SR (2011-04-01):
Ďakujem pekne, pán predsedajúci. Dovoľte mi, aby som vás informoval o spoločnej správe výborov Národnej rady Slovenskej republiky o prerokovaní návrhu poslankyne Národnej rady Slovenskej republiky Kataríny Cibulkovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (tlač 226), vo výboroch Národnej rady Slovenskej republiky v druhom čítaní. Výbor Národnej rady Slovenskej republiky pre zdravotníctvo ako gestorský výbor pri rokovaní o návrhu zákona pani poslankyne Kataríny Cibulkovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou, v zmysle rokovacieho poriadku prijal túto spoločnú správu o prerokovaní vyššie uvedeného zákona. Národná rada Slovenskej republiky svojím uznesením č. 303 z 3. februára 2011 po prerokovaní návrhu poslankyne Národnej rady Kataríny Cibulkovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov, prerokuje uvedený návrh zákona v druhom čítaní a pridelila návrh zákona podľa § 74 ods. 1 citovaného zákona na prerokovanie Ústavnoprávnemu výboru Národnej rady a Výboru Národnej rady Slovenskej republiky pre zdravotníctvo. Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým bol návrh zákona pridelený. Ústavnoprávny výbor Národnej rady Slovenskej republiky prerokoval návrh zákona a neprijal platné uznesenie, nakoľko návrh uznesenia nezískal súhlas nadpolovičnej väčšiny prítomných poslancov. Výbor Národnej rady Slovenskej republiky pre zdravotníctvo prerokoval návrh zákona a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi. Z uvedených uznesení výborov pod bodom III tejto správy vyplývajú nasledujúce pozmeňujúce návrhy, ktoré máte pod bodmi 1 až 36 spoločnej správy. Gestorský výbor na základe stanovísk výborov k návrhu poslankyne Národnej rady Slovenskej republiky Kataríny Cibulkovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov, odporúča Národnej rade Slovenskej republiky zákon schváliť s odporúčanými pozmeňujúcimi a doplňujúcimi návrhmi. Súčasne gestorský výbor odporučil hlasovať o bodoch 1 až 36 uvedených v IV. časti tejto spoločnej správy spoločne s návrhom gestorského výboru schváliť. Pán predsedajúci, skončil som, prosím, otvorte rozpravu.
Hrnčiar, Andrej, podpredseda NR SR (2019-01-29):
Pán poslanec Štarchoň.
P. Paška, predseda NR SR: (2009-09-09):
Dámy a páni, budeme pokračovať hlasovaním o prerokovaných bodoch programu. V prvom čítaní teraz pán poslanec Kovačócy uvedie hlasovanie o vládnom návrhu zákona, ktorým sa mení a dopĺňa zákon č. 190/2003  Z. z. o strelných zbraniach a strelive a o zmene a doplnení niektorých zákonov. Je to návrh, ktorý prerokovávame v skrátenom legislatívnom konaní.
Mičovský, Ján, poslanec NR SR (2014-12-10):
Ospravedlňujem sa, som jeden z predkladateľov, takže sme sa dohodli na výmene.
Sulík, Richard, predseda NR SR (2010-09-08):
Pozdravujem kolegov, dúfam teda, že oceníte vecnú rovinu toho, čo idem teraz povedať, tým, že nevyvolá to opäť 15 faktických poznámok. No, dovolím si v podstate posledné slovo, keďže to poobedie bolo venované mne, tak dožičte mi tú radosť, prosím vás, možnože už naposledy. (Povedané so smiechom. Smiech v sále a potlesk.) Trošku ma, trošku ma, aj mňa trochu mrzí, že miestami som mal dojem, že debata bola o odvolávaní Svätopluka, ako povedal kolega Kaník. Je pravda, že začal s tým pán Maďarič, ja si myslím, že zbytočne v rámci tejto diskusie, ale musím povedať, že aj, aj od nás sa viacerí pridali k tomu. A chcel by som vás uistiť, a preto som si vlastne vypýtal slovo, v jednej veci. Určite si vypočujem aj... Takto, po prvé, nie som v tejto veci rozhodnutý, môžu vám to potvrdiť vaši kolegovia pán Jarjabek a Čaplovič. Po druhé, určite si vyžiadam alebo budem sa snažiť získať aj iné názory, konkrétne od dvoch spomínaných kolegov poslancov som si vyžiadal písomný názor, ktorý mám dostať zajtra. Takisto sa chcem stretnúť s pánom Kulichom ešte tento týždeň. Vravím vám, nie som rozhodnutý, trochu ma mrzelo, že sa to nieslo celé v duchu, že ja idem odstraňovať sochu. Ďalšiu vec, ktorú by som chcel povedať, ja nemám žiadne osobné účty na vybavovanie. Ja pána Kulicha ani nepoznám, dlho som o ňom nevedel, toto nie je môj, no chcem povedať, že biznis, ale to je ako oukej. (Povedané so smiechom a smiech v sále.) Čiže skúste, prosím vás... (Reakcia z pléna.) Ďakujem veľmi pekne, nie je mojou, kolega z MOST-u (smiech v sále), nie je mojou nosnou témou. Chcem vás teraz úplne vážne poprosiť, lebo to je okrem toho, že tu miestami teda si tu dávame do krvi, tak skúsme niekedy aj vecnú rovinu, chcem vás poprosiť, skúste mňa vnímať ako človek, ktorý sa objektívne bude snažiť v tejto veci rozhodnúť a nájsť riešenie, ktoré bude vyhovovať všetkým. Ja si tu nejdem na tejto soche účty vybavovať. Netvrdím, že vôbec si neviem žiadne, ale určite nie ohľadne tejto sochy. No, čo sa týka tých argumentov, samozrejme, odvolanie, zrejme bolo povedané všetko a ja chcem úplne na záver mojim kolegom každopádne sa poďakovať za podporu, bolo to pre mňa veľmi zaujímavé. Prvý zážitok, zhodou okolností dnes som presne dva mesiace v úrade a, samozrejme, že ako pán Mamojka a ešte aj jeho kolega poznamenali, s čím aj súhlasím, toto tu nie je na to, aby som sa učil štyri roky, ale požadujem pre seba tých 100 dní, čiže mám od môjho menovania ešte 40. Ja vám veľmi pekne ďakujem a, no, som rád, že zatiaľ žiadne faktické. Takže dovi. (Potlesk.)
Jurinová, Erika, podpredsedníčka NR SR (2014-11-08):
Pán poslanec Muňko.
Beluský, Martin, poslanec NR SR (2018-05-28):
Ďakujem za slovo. Človek by si pomyslel, že keď sa legálne môže na Slovensku vykonávať potrat do 12. týždňa, že ten plod je akýsi zhluk pár buniek v tvare nejakej maličkej guličky. Ale vypočuli sme si od pani poslankyni Nehézovej, čo sa vlastne do toho 12. týždňa v maternici deje, že sa tomu dieťatku už vyformuje miecha, mozog, začne mu biť srdce, vyformujú sa mu oči, narastú mu končatiny. Po deviatom týždni sa už pohybuje, má tvár, ovláda ústa, vyvinie sa chrbtica, už zíva, cmúľa si prsty. A ja si myslím, že po tvojom príspevku už nemôže nikto pochybovať o tom, že plod si od počatia zaslúži našu ochranu. Ďakujem.
P. Hrušovský, predseda NR SR: (2004-12-10):
(Hlasovanie.) 139 prítomných, 83 za, 14 proti, 42 sa zdržalo. Návrh uznesenia Národná rada Slovenskej republiky schválila. Teraz prosím pána poslanca Chovanca, aby z poverenia výboru pre zdravotníctvo uviedol návrh uznesenia k prerokúvanému návrhu poistného rozpočtu Všeobecnej zdravotnej poisťovne na rok 2005 , ktorý prerokúvame ako tlač 917. Nech sa páči, pán poslanec.
Laššáková, Jana, podpredsedníčka NR SR (2013-11-27):
Ďakujem pekne, pán spravodajca, otváram rozpravu. Do rozpravy som dostala písomné prihlášky – oznámim to, pán spravodajca – písomné prihlášky dvoch pánov poslancov Antona Martvoňa a Petra Muránskeho. Nech sa páči, keďže ste sa prihlásili do rozpravy, máte prednosť, nech sa páči, máte slovo.
Paška, Pavol, predseda NR SR (2013-12-17):
Pán poslanec Martvoň.
Tomanová, Viera, poslankyňa NR SR (2011-11-29):
Ďakujem veľmi pekne. Pán poslanec Blanár, chcem ti skutočne poďakovať za to, že si povedal podstatné veci, ktoré bolo treba povedať. Ja však pripomeniem iba jedno, obrovskú radosť z toho, keď prešla poslanecká novela a situáciu, o ktorej sme hovorili my, že vlastne nález Ústavného súdu ničím nerieši financovanie. To financovanie je osobitne riešené. A to, že dnes približne 110 obecných zariadení sa dostáva do problému, je pozostatok z roku 2002, keď boli odovzdané kompetencie práve v oblasti zariadení sociálnych služieb a keď boli odovzdané kompetencie obciam tak, že neriešili financovanie zariadení sociálnych služieb, ktoré vznikli po 1. júli 2002. V tejto súvislosti ja skutočne vidím iba jednu vec, ktorá vyplýva z tohto zákona, a to zhodenie ťarchy bremena a financovania na občana. Ja pripomínam, náklady napr. na starostlivosť v zariadení sociálnych služieb pre deti sa pohybujú v rozpätí 1 200 až 1 400 eur. Ak občan má znášať 50 % týchto nákladov, čo je 600 až 700 eur, pričom ochrana pred úhradou neprimeranou je do 1,3-násobku sumy životného minima, vystavujeme tieto rodiny tomu, že musia platiť vlastne rodičia za deti, príp. starších ľudí, kde priemerný príjem dôchodku je 360 eur, pričom 59 % ľudí má dôchodok nižší ako 360 eur a zaplatenie 500 eur za starostlivosť je vlastne neprimerané pre týchto ľudí. Ešte raz. Jediným riešením, ktoré ste boli schopní prijať v sociálnych službách z hľadiska financovania, bolo, že ste ponúkli obciam 20 miliónov... (Prerušenie vystúpenia časomerom.)
Bugár, Béla, podpredseda NR SR (2016-05-17):
To bol omyl. Pán poslanec Viskupič.
Hrušovský, Pavol, podpredseda NR SR (2010-10-20):
Zostaňte, páni poslanci. Dostali ste pochvalu a teraz odchádzate? (Smiech v sále.) No kľud, trošku voľnosti, ale pokračujte, pán poslanec.
Paška, Pavol, predseda NR SR (2012-09-13):
Ďakujem. Faktické poznámky na vaše vystúpenie nie sú, pán poslanec. Ďalšia prihlásená je pani poslankyňa Gibalová.
Figeľ, Ján, podpredseda NR SR (2013-03-21):
Ďakujem pekne. Nech sa páči, Zsolt Simon.
T. Cabaj, podpredseda NR SR: (2009-06-25):
Otváram rozpravu. Do rozpravy ako poverení členovia poslaneckého klubu sa prihlásili za SMK Ágnes Biró, predsedníčka výboru, za Slovenskú národnú stranu Rafael Rafaj, predseda poslaneckého klubu a ďalej písomne sa prihlásili Peter Dubravay za Slovenskú národnú stranu a József Berényi za SMK. Dávam slovo teraz pani predsedníčke výboru Ágnes Biró. Nech sa páči, pani predsedníčka, máte slovo v rozprave.
Laurenčík, Milan, podpredseda NR SR (2021-05-28):
Ďakujem. Na vaše vystúpenie evidujem deväť faktických poznámok. Končím možnosť prihlásiť sa. Ako prvý, pán poslanec György Gyimesi, nech sa páči.
Blaha, Ľuboš, poslanec NR SR (2017-12-05):
Pán Rajtár, ja naozaj netuším, prečo si opozícia do úlohy predkladateľa vybrala práve vás, keďže na to zjavne nemáte a pôsobíte ako také veľmi účinné sedatívum na všetkých, ktorí vás počúvajú. Ale vy ste hovorili o dôstojnosti a na to musím reagovať, o dôstojnosti premiéra. Ja nepoznám nič nedôstojnejšie, ako keď jeden z opozičných lídrov spácha daňový podvod a zneužije na to vlastnú matku. Nepoznám nič nedôstojnejšie, ako keď spácha daňový zločin prezident Slovenskej republiky Andrej Kiska a do daňového priznania a vratky si žiada aj náklady na vlastnú prezidentskú kampaň. Nepoznám nič nedôstojnejšie, ako keď váš asistent, poslanecký asistent spácha trestný čin a vy ho v tom nechápe vymáchať ako posledný zbabelec. Nepoznám nič nedôstojnejšie. Nepoznám nič nedôstojnejšie, ako keď vy si dovolíte kopať do čestných policajtov a čestných prokurátorov ako jeden posledný opilec z krčmy. Nepoznám nič nedôstojnejšie. A nepoznám nič nedôstojnejšie ako Galko. Tam netreba nič iné dodávať. Ďakujem. (Potlesk.)
Hrušovský, Pavol, podpredseda NR SR (2010-08-10):
Už ste skončili, pán poslanec? O vystúpenie požiadal pán podpredseda Národnej rady Milan Hort, po ňom sa prihlásil s možnosťou vystúpiť pán minister vlády Slovenskej republiky Krajcer. Nech sa páči, pán podpredseda, máte slovo.
Matovič, Igor, poslanec NR SR (2011-09-13):
Pani premiérka, chcel by som sa s vami podeliť o svoje pocity z tejto noci, ako možno nič sme nevyriešili, ale ja osobne som získal omnoho silnejšiu chuť a presvedčenie, že toto naozaj je koalícia, ktorá naozaj stojí za to. Keď porovnám, keď porovnám pocity po tej Častej a dnes, tak to je „nebe a dudy“. Vtedy som mal chuť odísť, ale dnes mám chuť naozaj boriť sa s problémami a pokúsiť sa možno aj o nemožné, aby nás euroval nezvalil. A myslím si, že nebudem dnes sám z koaličných poslancov, ktorých dnešná noc práve posilnila a práve taký efekt naplnila, ako hovoril Martin Poliačik v diskusii, že v podstate nám opozícia nachystala určitý teambuilding, ktorý nám bol treba. A z tohto pohľadu sa v podstate aj teším na tie ďalšie odvolávania, ktoré budú, ak budú mať takýto pozitívny dopad na mňa samého a na ostatných v koalícii.
Paška, Pavol, predseda NR SR (2013-05-14):
Hlasujeme. (Hlasovanie.) 143 prítomných, 81 za, 18 proti, 44 sa zdržalo. Návrh zákona do druhého čítania sme schválili. Ďalej.
P. Hrušovský, podpredseda NR SR: (2001-09-20):
(Hlasovanie.) Prítomných 134, za návrh 134. Bod 77 sme schválili.
Plevíková, Zuzana, poslankyňa NR SR (2023-11-23):
82. Podľa mňa opozícia nepočítala s tým, že sa táto schôdza otvorí, a spoliehali sa na to, ako budú dnes vyplakávať na tlačovkách a v médiách, ako ste nechceli pred nich prísť, lebo sa ich, nebodaj, bojíte. Samotné médiá kritizovali v politických reláciách, že sú slabá opozícia a nie sú aktívni. A čudujme sa svetu, hneď v ten deň vyhlásil ako na povel pán poslanec z Progresívneho Slovenska v jednej z relácií, že idú podať hneď návrh na vaše odvolanie. Asi sa veľmi nezamýšľali nad tým, že vyslovovať nedôveru ministrovi sa nedá, ak mu ešte nebola parlamentom vyslovená dôvera. Darmo, sú to experti. Ďakujem vám, pán minister, za vaše vystúpenie a za rekapituláciu toho, ako tu nefungoval právny štát pod vedením tých, ktorých tu dnes tak oduševnene obhajujú.
Hajšelová, Petra, poslankyňa NR SR (2021-06-24):
Pán predsedajúci, prosím, dajte hlasovať o tom, že Národná rada prideľuje návrh zákona na prerokovanie Ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 14. septembra 2021.
Novotný, Viliam, poslanec NR SR (2013-05-29):
Ďakujem pekne za slovo. Vážený pán predseda Národnej rady, vážený pán navrhovateľ, vážené kolegyne, vážení kolegovia, dovoľte mi, aby som predniesol spravodajskú informáciu v prvom čítaní. Uznesením výboru Národnej rady Slovenskej republiky som bol určený za spravodajcu k predmetnému poslaneckému návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona č. 460/2012 Z. z. a ktorým sa mení zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Dovoľte mi teda, aby som ako určený spravodajca výboru podal nasledujúcu informáciu. Predmetný poslanecký návrh zákona spĺňa všetky náležitosti uvedené v rokovacom poriadku a v legislatívnych pravidlách Národnej rady Slovenskej republiky. Na základe dôvodovej správy návrh zákona je v súlade s Ústavou Slovenskej republiky, s medzinárodnými zmluvami, ktorými je Slovenská republiky viazaná. Na základe predloženého návrhu zákona predložený návrh nebude mať dopad na rozpočet verejnej správy. Na základe oprávnení, ktoré mi z rokovacieho poriadku vyplývajú ako spravodajcovi, odporučím po rozprave prerokovať predložený poslanecký návrh zákona v druhom čítaní. Na základe rozhodnutia predsedu Národnej rady č. 463 budem odporúčať, aby predložený návrh zákona prerokovali ústavnoprávny výbor a výbor pre zdravotníctvo v termíne do 30 dní a výbor pre zdravotníctvo ako gestorský výbor v termíne do 32 dní. Pán predseda, skončil som, prosím, otvorte rozpravu, do ktorej sa hlásim ako prvý.
Laurenčík, Milan, podpredseda NR SR (2020-06-03):
Pán poslanec Ján Benčík.
Ďurica, Ondrej, poslanec NR SR (2022-12-02):
Ďakujem za slovo. Ja doplním len kolegu Milana Mazureka, pretože on to zobral tak zoširoka. Ja som vďačný, že to, že to predstavil aj v tejto rovine, ale ja len chcem pripomenúť, že my v tom vidíme, vidíme aj mimoriadne dôležitú praktickú stránku veci. Treba si uvedomiť, že my ako spoločnosť sme viac zvyknutí mať vzťah k niečomu, čo vlastníme. Sú robené rôzne prieskumy, kde sa snažili ľudí pýtať, či je pre nich lepšie dom vlastniť alebo si ho celý život prenajímať. To znamená, ten vzťah k tomu je prirodzený, pretože ľudia majú pocit istoty, majú pocit, že nad tými prostriedkami, keď sa bavíme teraz konkrétne o financiách, majú kontrolu a že rozhodujú za ne sami. Ďalšia vec. Praktická stránka veci sú tí seniori alebo dôchodcovia, o ktorých som hovoril. Jednoducho tie technológie sú pre nich čoraz náročnejšie a práca s hotovosťou alebo manipulácia s financiami, ktoré reálne majú v ruke a vedia sa rozhodnúť a vedia si to dvakrát, trikrát prepočítať, je pre nich oveľa, oveľa praktickejšia aj bezpečnejšia. Takže myslím si, že týmto, týmto návrhom zákona, ktorý naozaj nič nestojí a nič nezastavuje alebo nebrzdí tú technológiu alebo vývoj nejakým spôsobom nebojkotuje, ale dáva, dáva právo na to, aby ľudia stále mali možnosť manipulovať so svojimi peniazmi a používať hotovosť. Myslím si, že pokiaľ ešte aj vzhľadom na vývoj sveta máme právo dávať takýto návrh, tak ho dajme a postavme sa k tomu pozitívne, pretože ľuďom len dáme zase určitú istotu, ktorých v poslednej dobe naozaj im veľa nezostalo a čoraz viac ich strácajú. Ďakujem pekne.
Pellegrini, Peter, predseda NR SR (2023-10-25):
(Zaznievanie gongu.) Vážené panie poslankyne, vážení páni poslanci, budeme pokračovať v prerušenom rokovaní ustanovujúcej schôdze Národnej rady Slovenskej republiky. Chcem vás informovať, že prezidentka Slovenskej republiky vymenovala predsedu a členov vlády Slovenskej republiky. Za členov vlády boli vymenovaní aj niektorí poslanci Národnej rady Slovenskej republiky. Ich mandát poslanca sa počas výkonu funkcie členov vlády neuplatňuje. Na základe uvedeného som na neuplatňované mandáty poslancov vyhlásil nastúpenie náhradníkov. Pristúpime preto teraz k 12. bodu programu, ktorým je informácia Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov Národnej rady Slovenskej republiky . Prosím pána predsedu mandátového a imunitného výboru, pána poslanca Mariána Saloňa, aby Národnej rade uvedenú informáciu podal. Nech sa páči, pán predseda, máte slovo.
Danko, Andrej, predseda NR SR (2016-09-08):
Ďakujem. Ešte stihneme. Faktická poznámka – pani poslankyňa Janka Vaľová.
Paška, Pavol, predseda NR SR (2013-09-25):
Ďakujem pekne, pán poslanec. Faktické poznámky piati páni poslanci, končím možnosť sa prihlásiť. Prerušujem rokovanie, vyhlasujem obedňajšiu prestávku, budeme pokračovať o 14.00 hodine popoludní. (Prerušenie rokovania o 12.04 hodine.) (Pokračovanie rokovania o 14.00 hodine.)